«Сергек» камерасы арқылы 7 млрд теңге айыппұл салынды
"«Сергек» камерасы арқылы 7 млрд теңге айыппұл салынды" | "https://abai.kz/post/132572"
TITLE: «Сергек» камерасы арқылы 7 млрд теңге айыппұл салынды
URL: https://abai.kz/post/132572
META: "«Сергек» камерасы арқылы 7 млрд теңге айыппұл салынды" | "https://abai.kz/post/132572"
DATE: 30.04.2021
AUTHOR(s): Abai.kz
TOTAL WORDS: 146
TEXT: Алматы қаласының бюджетіне «Сергек» камераларынан 2020 жылдың қаңтарынан бастап жеті млрд теңге түсті. Бұл туралы қалалық мобильділік басқармасының бастығы Ернұр Абжахан қалалық мәслихаттың кезектен тыс IV сессиясында айтты . Ернұр Әбжаханның айтуынша, бүгінгі күні қалада 2284 «Сергек» бейне-бақылау камерасы жұмыс істеп тұр. - 2020 жылдың қортындысы бойынша, жолдағы өлім-жітім 48%, жол-көлік оқиғалары 29%, жарақат алған адамдармен болған жол-көлік оқиғалары 30% төмендеді. 16 айда қала бюджетіне 7 миллиард теңге түсті , - деді спикер. Оның айтуынша, «Сергек» жүйесі жол ережелерін бұзушыларды анықтауға мүмкіндік берді. Мас күйінде көлік құралын басқарғаны үшін 25 бұзушы, жалған мемлекеттік тіркеу белгілері бар 9 бұзушы, жол ережесін тұрақты бұзушылар анықталды. Жалпы, 144,6 млн теңге сомасына 11 мыңға жуық ұйғарым шығарылды. «Сондай-ақ, әділет және мемлекеттік кірістер департаментімен бірге салық берешегі бар және 1,2 млрд теңгеге алимент төлеуден жалтаратын тұлғалар анықталды. Мұндай борышкерлердің 23 көлігі қарызды төлеуге дейін мамандандырылған айыппұл тұрақтарына орналастырылды» ,-дейді спикер. Abai.kz
